Document ID: /roh_data/filtered/fineweb-2-filterrobots_roh.jsonl.gz/59220

Il concern d'energia grischun Repower perda ina dispita cun la Elcom, la Cumissiun federala per l'electricitad. Il Tribunal federal ha dà raschun a l'ElCom. I va per la metoda da quintar las tariffas da la forza electrica.
Tenor il Tribunal stoppia la Repower dar vinavant tut ils avantatgs da pretschs a sia clientella. La Repower aveva dentant sa basà tar las tariffas dal 2009 e 2010 mo sin ina part da las quantitads d'energia. I è ì per contracts e tariffas tar ovras idraulicas. Cura che l'ElCom aveva ordinà in'autra metoda da quintar ora las tariffas per la clientella, è la Repower ida avant dretgira.